REGOLAMENT TAL-KUMMISSJONI (KE) Nru 488/2006
ta’ l-24 ta’ Marzu 2006
li jiffissa r-rati ta' kambju applikabbli għall-miżuri strutturali jew ambjentali fl-2006
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2799/98 tal-15 ta' Diċembru 1998 li jistabbilixxi arranġamenti agrimonetarji għall-euro (1),
Wara li kkunsidrat ir-Regolament tal-Kummissjoni (KE) 2808/98 tat-22 ta' Diċembru 1998 li jippreskrivi regoli dettaljati dwar l-applikazzjoni tas-sistema agrimonetarja għall-euro fl-agrikoltura (2), u b'mod partikolari t-tieni sentenza ta' l-Artikolu 4(3) tiegħu,
Billi:
(1)
Skond l-Artikolu 4(2) tar-Regolament (KE) Nru 2808/98, l-avveniment operattiv għall-ammonti ta' karattru stutturali jew ambjentali huwa l-1 ta' Jannar tas-sena li matulha tittieħed id-deċiżjoni li tingħata l-għajnuna.
(2)
Skond l-ewwel sentenza ta' l-Artikolu 4(3) tar-Regolament (KE) Nru 2808/98, ir-rata tal-kambju li għandha tintuża hija l-medja tar-rati tal-kambju applikabbli matul ix-xahar li jippreċedi d-data ta' l-avveniment operattiv, ikkalkulata pro rata temporis,
ADOTTAT DAN IR-REGOLAMENT:
Artikolu 1
Fl-2006, ir-rata tal-kambju li tinsab fl-Anness għandha tapplika għall-ammonti ta' karattru stutturali jew ambjentali msemmija fl-Artikolu 4(2) tar-Regolament (KE) Nru 2808/98.
Artikolu 2
Dan ir-Regolament jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar il-24 ta’ Marzu 2006.